《正仲有诗因次和再别》
宋代·舒岳祥

好客分明为我来，不嫌茅舍似鸡栖。
归云古树如新画，久雨苍崖失旧题。
别我此行正月尽，怀君老眼两行啼。
丈夫出处有常度，不为黄金颜色低。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。